1.

Príloha I sa mení takto: a) V článku FCL.010 sa vkladá toto vymedzenie pojmov: „‚let pod uhlom‘ je priblíženie podľa prístrojov, pri ktorom je maximálna povolená chyba/odchýlka od plánovanej trate vyjadrená odklonením ručičiek ukazovateľa traťovej odchýlky (CDI) alebo zodpovedajúceho zobrazovacieho zariadenia v pilotnej kabíne; ‚priamy let‘ je priblíženie podľa prístrojov, pri ktorom je maximálna povolená chyba/odchýlka od plánovanej trate (bočná horizontálna traťová odchýlka) vyjadrená v jednotkách dĺžky, napr. v námorných míľach; ‚LNAV‘ je navigácia po súbežných tratiach; ‚LPV‘ je výkonnosť kurzového majáka s vedením vo vertikálnej rovine; ‚Výkonnostná navigácia (PBN)‘ je priestorová navigácia na základe výkonnostných požiadaviek v prípade lietadla prevádzkovaného na trati letových prevádzkových služieb (ATS), na základe postupu priblíženia podľa prístrojov alebo v určenom vzdušnom priestore. ‚RNP APCH‘ je výkonnostná navigačná špecifikácia postupov priblíženia podľa prístrojov. ‚prevádzka RNP APCH do miním LNAV‘ je 2D priblíženie podľa prístrojov, pri ktorom sa vedenie vo vodorovnej rovine uskutočňuje na základe určovania polohy pomocou GNSS; ‚prevádzka RNP APCH do miním LNAV/VNAV‘ je 3D priblíženie podľa prístrojov, pri ktorom sa vedenie vo vodorovnej rovine uskutočňuje na základe určovania polohy pomocou GNSS a vedenie vo vertikálnej rovine sa uskutočňuje pomocou barometrického výškomera (BaroVNAV) alebo určovaním polohy pomocou GNSS so satelitným rozšírením SBAS; ‚prevádzka RNP APCH do miním LPV‘ je 3D priblíženie podľa prístrojov, pri ktorom sa vedenie vo vodorovnej aj vertikálnej rovine uskutočňuje na základe určovania polohy pomocou GNSS so satelitným rozšírením SBAS; ‚RNP AR APCH‘ je navigačná špecifikácia používaná pri priblíženiach podľa prístrojov vyžadujúcich špeciálne povolenie; ‚trojrozmerné (3D) priblíženie podľa prístrojov‘ je priblíženie podľa prístrojov, pri ktorom sa využíva navigačné vedenie vo vodorovnej aj vertikálnej rovine; ‚dvojrozmerné (2D) priblíženie podľa prístrojov‘ je priblíženie podľa prístrojov, pri ktorom sa využíva len navigačné vedenie vo vodorovnej rovine; ‚VNAV‘ je navigácia vo vertikálnej rovine.“ b) FCL.600.IR sa nahrádza takto: „S výnimkou prípadov uvedených v článku FCL.825 môžu prevádzku podľa pravidiel letu podľa prístrojov (IFR) na letúnoch, vrtuľníkoch, vzducholodiach alebo lietadlách so vztlakovými motormi vykonávať iba držitelia: a) preukazu spôsobilosti súkromného pilota (PPL), preukazu spôsobilosti obchodného pilota (CPL), preukazu spôsobilosti pilota viacčlennej posádky (MPL) a preukazu spôsobilosti dopravného pilota (ATPL) a b) s výnimkou podstúpenia praktických skúšok, preskúšaní odbornej spôsobilosti alebo absolvovania letu s inštruktorom, prístrojovej kvalifikačnej kategórie s oprávneniami zodpovedajúcimi platným požiadavkám vzdušného priestoru a kategórii lietadla.“ c) V článku FCL.605.IR sa písm. a) nahrádza takto: „a) IR oprávňuje držiteľa lietať na lietadle podľa pravidiel letu podľa prístrojov (IFR) vrátane výkonnostnej navigácie s najmenšou výškou rozhodnutia aspoň 200 stôp (60 m).“ d) V článku FCL.700 sa písmeno a) nahrádza takto: „Držitelia preukazu spôsobilosti pilota nesmú vykonávať žiadnu funkciu pilota lietadla bez platnej a primeranej kvalifikačnej kategórie na triedu alebo typovej kvalifikačnej kategórie okrem ktoréhokoľvek z týchto prípadov: i) v prípade LAPL, SPL a BPL; ii) počas praktických skúšok alebo preskúšaní odbornej spôsobilosti na účely obnovenia platnosti kvalifikačných kategórií na triedu alebo typových kvalifikačných kategórií; iii) počas letu s inštruktorom; iv) ak sú držiteľmi kvalifikačnej kategórie na letové skúšky vydanej v súlade s článkom FCL.820.“ e) V článku FCL.700 sa písmeno c) vypúšťa. f) V článku FCL.820 písm. c) sa bod 3 nahrádza takto: „3. vykonávať lety bez typovej kvalifikačnej kategórie alebo kvalifikačnej kategórie na triedu, ako sa vymedzuje v podčasti H, s výnimkou, že kvalifikačná kategória na letové skúšky sa nesmie použiť na prevádzku obchodnej leteckej dopravy.“ g) V dodatku 5 sa bod 2 nahrádza takto: „2. Súhlas na uskutočnenie výcvikového kurzu MPL dostane iba schválená výcviková organizácia, ktorá patrí pod prevádzkovateľa obchodnej leteckej dopravy s osvedčením v súlade s časťou ORO alebo ktorá má uzavretú osobitnú dohodu s takýmto prevádzkovateľom.“ h) Dodatok 7 sa mení takto: i) bod 1 sa nahrádza takto: „1. Žiadateľ o IR musí mať absolvovaný výcvik na lietadle rovnakej triedy alebo typu, aké sa použije pri skúške, ktoré musí byť primerane vybavené na účely výcviku a skúšania.“; ii) bod 11 sa nahrádza takto: „11. Použijú sa tieto limity upravené o prípustné odchýlky v závislosti od turbulentných podmienok a kvality ovládania a výkonnosti použitého lietadla: Výška všeobecne ± 100 stôp začiatok opakovaného okruhu vo výške/nadmorskej výške rozhodnutia + 50 stôp/– 0 stôp minimálna výška zostupu/MAP/nadmorská výška + 50 stôp/– 0 stôp Let s pomocou rádiových zariadení ± 5° v prípade uhlových odchýlok odchýlka do polovice stupnice, azimut a zostupová dráha (napr. LPV, ILS, MLS, GLS) 2D (LNAV) a 3D (LNAV/VNAV) „lineárne“ horizontálne odchýlky bočná traťová chyba/odchýlka musí byť normálne obmedzená na ± hodnoty RNP súvisiacej s postupom. Krátkodobé odchýlky od tejto normy sú povolené maximálne do 1-násobku hodnoty RNP. 3D lineárne vertikálne odchýlky [napr. RNP APCH (LNAV/VNAV) s použitím BaroVNAV] vždy najviac – 75 stôp pod vertikálnym profilom, a najviac + 75 stôp nad vertikálnym profilom vo výške 1 000 stôp nad letiskom alebo nižšie. Kurz so všetkými motormi ± 5° so simulovanou poruchou motora ± 10° Rýchlosť so všetkými motormi ± 5 uzlov so simulovanou poruchou motora + 10 uzlov/– 5 uzlov OBSAH SKÚŠKY Letúny ODDIEL 1 — PREDLETOVÉ ČINNOSTI A ODLET Použitie kontrolného zoznamu letúna, schopnosť riadiť letún, postupy ochrany proti námraze/odnámrazovania atď. sa uplatňujú vo všetkých oddieloch a Použitie letovej príručky (alebo rovnocenného dokumentu) najmä pri výpočte výkonnosti, hmotnosti a vyváženia letúna b Použitie dokumentu letových prevádzkových služieb, dokumentu o počasí c Príprava letového plánu ATC, letového plánu/záznamu IFR d Identifikácia požadovaných navigačných zariadení pre postupy odletu, príletu a priblíženia e Predletová prehliadka f Poveternostné minimá g Rolovanie h Odlet prostredníctvom PBN (ak je to vhodné): — skontrolujte, či bol do navigačného systému uložený správny postup a — vykonajte krížovú kontrolu medzi zobrazením v navigačnom systéme a odletovou mapou. i Predvzletová príprava, vzlet j (1) Prechod na let podľa prístrojov k (1) Postupy odletu podľa prístrojov vrátane odletov prostredníctvom PBN a nastavenie výškomera l (1) Dodržiavanie pravidiel spojenia s ATC, rádiotelefónne postupy ODDIEL 2 — VŠEOBECNÁ OBSLUHA (1) a Riadenie letúna výlučne podľa prístrojov vrátane horizontálneho letu pri rôznych rýchlostiach, vyváženie b Stúpavé a klesavé zatáčky s ustálenou zatáčkou 1. stupňa c Vyrovnanie nezvyčajných letových polôh vrátane ustálených zatáčok s náklonom 45° a ostrých klesavých zatáčok d (*) Vyrovnanie priblíženia k pádovej rýchlosti pri horizontálnom lete, stúpavých/klesavých zatáčkach a v pristávacej konfigurácii – použiteľné iba pri letúnoch e Obmedzený panel prístrojov: stabilizované stúpanie alebo klesanie, horizontálne zatáčky 1. stupňa do stanovených kurzov, vyrovnanie nezvyčajných letových polôh – použiteľné iba pri letúnoch ODDIEL 3 — TRAŤOVÉ POSTUPY IFR (1) a Udržiavanie trasy letu vrátane navádzania, napr. NDB, VOR alebo trasy medzi traťovými bodmi b Využívanie navigačných systémov a rádiových zariadení c Horizontálny let, kontrola kurzu, výšky a rýchlosti, nastavenie výkonu, technika vyváženia d Nastavenia výškomera e Dodržiavanie času a oprava predpokladaného času príletu (ETA) (v prípade potreby čakanie na trase) f Monitorovanie postupu letu, letového záznamu, spotreby paliva, riadenie systémov g Postupy na ochranu pred námrazou, v prípade potreby simulované h Dodržiavanie pravidiel spojenia s ATC, rádiotelefónne postupy ODDIEL 3a — POSTUPY PRÍLETU a Nastavenie a kontrola navigačných zariadení, ak je to vhodné b Postupy príletu, kontroly výškomeru c Prípadné obmedzenia nadmorskej výšky a rýchlosti d Prílet prostredníctvom PBN (ak je to vhodné): — skontrolujte, či bol do navigačného systému uložený správny postup a — vykonajte krížovú kontrolu medzi zobrazením v navigačnom systéme a príletovou mapou. ODDIEL 4 (1) – 3D OPERÁCIE (3) a Nastavenie a kontrola navigačných zariadení skontrolujte uhol vertikálnej dráhy Pokiaľ ide o RNP APCH: — skontrolujte, či bol do navigačného systému uložený správny postup, a — vykonajte krížovú kontrolu medzi zobrazením v navigačnom systéme a mapou priblíženia. b Rozbor priblíženia a pristátia vrátane kontroly klesania/priblíženia/pristátia, vrátane identifikácie zariadení c (2) Postup vyčkávania d Dodržiavanie uverejneného postupu priblíženia e Dodržiavanie času priblíženia f Kontrola výšky, rýchlosti, kurzu (stabilizované priblíženie) g (2) Postup opakovaného okruhu h (2) Postup nevydareného priblíženia/pristátie i Dodržiavanie pravidiel spojenia s ATC, rádiotelefónne postupy ODDIEL 5 (1) – 2D OPERÁCIE (3) a Nastavenie a kontrola navigačných zariadení Pokiaľ ide o RNP APCH: — skontrolujte, či bol do navigačného systému uložený správny postup, a — vykonajte krížovú kontrolu medzi zobrazením v navigačnom systéme a mapou priblíženia. b Rozbor priblíženia a pristátia vrátane kontroly klesania/priblíženia/pristátia, vrátane identifikácie zariadení c (2) Postup vyčkávania d Dodržiavanie uverejneného postupu priblíženia e Dodržiavanie času priblíženia f Nadmorská výška/vzdialenosť k MAPt, rýchlosť, kontrola kurzu (stabilizované priblíženie), fixy postupného klesania (SDF), ak je to vhodné g (2) Postup opakovaného okruhu h (2) Postup nevydareného priblíženia/pristátie i Dodržiavanie pravidiel spojenia s ATC, rádiotelefónne postupy ODDIEL 6 — LET S JEDNÝM NEPRACUJÚCIM MOTOROM (iba pre viacmotorové letúny) (1) a Simulovaná porucha motora po vzlete alebo počas opakovaného okruhu b Priblíženie, opakovaný okruh a postup nevydareného priblíženia s jedným nepracujúcim motorom c Priblíženie a pristátie s jedným nepracujúcim motorom d Dodržiavanie pravidiel spojenia s ATC, rádiotelefónne postupy

Vrtuľníky ODDIEL 1 — ODLET Použitie kontrolného zoznamu vrtuľníka, schopnosť riadiť vrtuľník, postupy ochrany proti námraze/odnámrazovania atď. sa uplatňujú vo všetkých oddieloch a Použitie letovej príručky (alebo rovnocenného dokumentu) najmä pri výpočte výkonnosti, hmotnosti a vyváženia lietadla b Použitie dokumentu letových prevádzkových služieb, dokumentu o počasí c Príprava letového plánu ATC, letového plánu/záznamu IFR d Identifikácia požadovaných navigačných zariadení pre postupy odletu, príletu a priblíženia e Predletová prehliadka f Poveternostné minimá g Rolovanie/rolovanie vo vzduchu podľa ATC alebo pokynov inštruktora h Odlet prostredníctvom PBN (ak je to vhodné): — skontrolujte, či bol do navigačného systému uložený správny postup, a — vykonajte krížovú kontrolu medzi zobrazením v navigačnom systéme a odletovou mapou. i Predvzletová príprava, postupy a kontroly j Prechod na let podľa prístrojov k Postupy odletu podľa prístrojov vrátane postupov PBN ODDIEL 2 — VŠEOBECNÁ OBSLUHA a Riadenie vrtuľníka výlučne podľa prístrojov, okrem iného: b Stúpavé a klesavé zatáčky s ustálenou zatáčkou 1. stupňa c Vyrovnanie nezvyčajných letových polôh vrátane ustálených zatáčok s náklonom 30° a ostrých klesavých zatáčok ODDIEL 3 — TRAŤOVÉ POSTUPY IFR a Udržiavanie trasy letu vrátane navádzania, napr. NDB, VOR, RNAV b Použitie rádiových zariadení c Horizontálny let, kontrola kurzu, výšky a rýchlosti, nastavenie výkonu d Nastavenia výškomera e Dodržiavanie času a oprava ETA f Monitorovanie postupu letu, letového záznamu, spotreby paliva, riadenie systémov g Postupy na ochranu pred námrazou, v prípade potreby a ak je to možné, simulované h Dodržiavanie pravidiel spojenia s ATC, rádiotelefónne postupy ODDIEL 3a — POSTUPY PRÍLETU a Nastavenie a kontrola navigačných zariadení, ak je to vhodné b Postupy príletu, kontroly výškomeru c Prípadné obmedzenia nadmorskej výšky a rýchlosti d Prílet prostredníctvom PBN (ak je to vhodné): — skontrolujte, či bol do navigačného systému uložený správny postup a — vykonajte krížovú kontrolu medzi zobrazením v navigačnom systéme a príletovou mapou. ODDIEL 4 – 3D OPERÁCIE (4) a Nastavenie a kontrola navigačných zariadení skontrolujte uhol vertikálnej dráhy pre RNP APCH: a) skontrolujte, či bol do navigačného systému uložený správny postup; a b) vykonajte krížovú kontrolu medzi zobrazením v navigačnom systéme a mapou priblíženia. b Rozbor priblíženia a pristátia vrátane kontroly klesania/priblíženia/pristátia c (**) Postup vyčkávania d Dodržiavanie uverejneného postupu priblíženia e Dodržiavanie času priblíženia f Kontrola výšky, rýchlosti, kurzu (stabilizované priblíženie) g (**) Postup opakovaného okruhu h (**) Postup nevydareného priblíženia/pristátie i Dodržiavanie pravidiel spojenia s ATC, rádiotelefónne postupy ODDIEL 5 – 2D OPERÁCIE (4) a Nastavenie a kontrola navigačných zariadení Pokiaľ ide o RNP APCH: — skontrolujte, či bol do navigačného systému uložený správny postup; a — vykonajte krížovú kontrolu medzi zobrazením v navigačnom systéme a mapou priblíženia. b Príprava pred priblížením a pristátím vrátane kontroly zostupu/priblíženia/pristátia a identifikácie zariadení c (**) Postup vyčkávania d Dodržiavanie uverejneného postupu priblíženia e Dodržiavanie času priblíženia f Kontrola výšky, rýchlosti, kurzu (stabilizované priblíženie) g (**) Postup opakovaného okruhu h (**) Postup nevydareného priblíženia (**) /pristátie i Dodržiavanie pravidiel spojenia s ATC, rádiotelefónne postupy ODDIEL 6 — ABNORMÁLNE A NÚDZOVÉ POSTUPY Tento oddiel možno kombinovať s oddielmi 1 až 5. Skúška sa zameria na riadenie vrtuľníka, zistenie motora, ktorý vysadil, okamžité úkony (nácvik letmého pristátia), následné činnosti a kontroly a letovú presnosť v týchto situáciách: a Simulovaná porucha motora po vzlete a počas priblíženia (***) (v bezpečnej výške, pokiaľ sa nevykonáva v FFS alebo FNPT II/III, FTD 2,3) b Porucha zariadení na udržiavanie stability/hydraulického systému (ak je to vhodné) c Obmedzený panel prístrojov d Autorotácia a návrat do nastavenej výšky e 3D operácie vykonávané ručne, bez letového povelového prístroja (****) 3D operácie vykonávané ručne, s letovým povelovým prístrojom (****) i) Dodatok 8 sa mení takto: i) poznámka pod čiarou k tabuľke v oddiele A sa nahrádza takto: „(*) Za predpokladu, že žiadateľ absolvoval počas predchádzajúcich 12 mesiacov najmenej tri odlety a priblíženia IFR pri uplatnení oprávnení PNB vrátane jedného priblíženia RNP APCH na letúne triedy alebo typu SP v jednopilotnej prevádzke, alebo v prípade viacmotorových letúnov iných ako vysokovýkonný letún so zložitou konštrukciou, žiadateľ absolvoval oddiel 6 praktickej skúšky na jednopilotné letúny iné ako vysokovýkonné letúny so zložitou konštrukciou výlučne podľa prístrojov v jednopilotnej prevádzke.“; ii) poznámka pod čiarou k tabuľke v oddiele B sa nahrádza takto: „(*) Za predpokladu, že žiadateľ absolvoval počas predchádzajúcich 12 mesiacov najmenej tri odlety a priblíženia IFR pri uplatnení oprávnení PNB vrátane jedného priblíženia RNP APCH (môže byť priblíženie k bodu v priestore – PinS) na vrtuľníku typu SP v jednopilotnej prevádzke.“ j) Dodatok 9 sa mení takto: i) v oddiele B sa bod 4 nahrádza takto: „4. Použijú sa tieto limity upravené o prípustné odchýlky v závislosti od turbulentných podmienok a kvality ovládania a výkonnosti použitého letúna: Výška všeobecne ± 100 stôp začiatok opakovaného okruhu vo výške rozhodnutia + 50 stôp/– 0 stôp minimálna výška zostupu/nadmorská výška + 50 stôp/– 0 stôp Let s pomocou rádiových zariadení ± 5° v prípade „uhlových“ odchýlok odchýlka do polovice stupnice, azimut a zostupová dráha (napr. LPV, ILS, MLS, GLS) 2D (LNAV) a 3D (LNAV/VNAV) „lineárne“ odchýlky bočná traťová chyba/odchýlka musí byť normálne obmedzená na ± hodnoty RNP spojenej s postupom. Krátkodobé odchýlky od tejto normy sú povolené maximálne do 1-násobku hodnoty RNP. 3D lineárne vertikálne odchýlky [napr. RNP APCH (LNAV/VNAV) s použitím BaroVNAV] vždy najviac – 75 stôp pod vertikálnym profilom, a najviac + 75 stôp nad vertikálnym profilom vo výške 1 000 stôp nad letiskom alebo nižšie. Kurz so všetkými motormi ± 5° so simulovanou poruchou motora ± 10° Rýchlosť so všetkými motormi ± 5 uzlov so simulovanou poruchou motora + 10 uzlov/– 5 uzlov“; ii) v oddiele B bode 5 sa vkladá toto písmeno: „h) Na získanie alebo udržanie oprávnení na PBN musí byť jedno priblíženie RNP APCH. Pokiaľ RNP APCH nemožno realizovať, musí sa vykonať vo vhodne vybavenom výcvikovom zariadení na simuláciu letu (FSTD).“ iii) v oddiele B bode 5 tabuľke sa riadky 3B.4 a 3B.5 nahrádzajú takto: „3B.4* 3D operácie do DH/A 200 stôp (60 m) alebo do vyšších miním, ak si to vyžaduje postup priblíženia (autopilot sa môže používať po zachytenie vertikálnej dráhy v úseku konečného priblíženia) P—–> ——> M 3B.5* 2D operácie do MDH/A P—–> ——> M“ iv) V oddiele B bode 6 sa vkladá toto písmeno: „j) Na získanie alebo udržanie oprávnení na PBN musí byť jedno priblíženie RNP APCH. Pokiaľ RNP APCH nemožno realizovať, musí sa vykonať vo vhodne vybavenom výcvikovom zariadení na simuláciu letu (FSTD).“ v) V oddiele B bode 6 tabuľke sa riadok 3.9.3 nahrádza takto: „3.9.3* 3D operácie do DH/A 200 stôp (60 m) alebo do vyšších miním, ak si to vyžaduje postup priblíženia Poznámka: Podľa AFM si môžu postupy RNP APCH vyžadovať používanie autopilota alebo letového povelového prístroja. Pri výbere postupu, ktorý sa má letieť ručne, sa musia zohľadniť takéto obmedzenia (napr. v prípade takéhoto AFM obmedzenia pre 3.9.3.1 zvoľte ILS).“ vi) V oddiele B bode 6 tabuľke sa riadky 3.9.3.4 a 3.9.4 nahrádzajú takto: „3.9.3.4.* ručne, so simuláciou nefunkčnosti jedného motora; porucha motora sa musí simulovať počas záverečného priblíženia pred preletom vo výške 1 000 stôp nad letiskom až po dotyk alebo počas celého postupu nevydareného priblíženia. V letúnoch, ktoré nemajú osvedčenie na kategóriu dopravných (JAR/FAR 25) letúnov alebo letúnov pre regionálnu dopravu (commuter) (SFAR 23), sa priblíženie so simulovanou poruchou motora a opakovanie okruhu vykonáva v spojení s nepresným prístrojovým priblížením, ako je opísané v oddiele 3.9.4. Opakovanie okruhu sa začne po dosiahnutí bezpečnej výšky nad prekážkami (OCH/A), najneskôr však pri dosiahnutí minimálnej výšky/nadmorskej výšky (MDH/A) zostupu 500 stôp nad prahom vzletovej a pristávacej dráhy. V letúnoch, ktoré majú rovnakú výkonnosť ako letúny kategórie dopravných letúnov, pokiaľ ide o vzletovú hmotnosť a hustotnej výšky, inštruktor môže simulovať poruchu motora v súlade s oddielom 3.9.3.4. P—–> —–> M 3.9.4* 2D operácie do MDH/A P*—> —–> M“ vii) V oddiele B bode 6 tabuľke sa riadok 4.1. nahrádza takto: „4.1 opakovanie okruhu so všetkými motormi* počas 3D operácie pri dosiahnutí výšky rozhodnutia P*—> —–>“ viii) v oddiele B bode 6 tabuľke sa riadok 5.1. nahrádza takto: „5.1 Normálne pristátia* s nadviazaným vizuálnym kontaktom pri dosiahnutí DA/H po postupe priblíženia podľa prístrojov. P“ ix) V oddiele B bode 6 v tabuľke riadku 6.2. sa slovo „ILS“ nahrádza takto: „CAT II/III“. x) V oddiele C bode 4 sa písmeno a) nahrádza takto: „a) Letové limity IFR Výška všeobecne ± 100 stôp začiatok opakovaného okruhu vo výške/nadmorskej výške rozhodnutia + 50 stôp/– 0 stôp minimálna výška zostupu/nadmorská výška + 50 stôp/– 0 stôp Let s pomocou rádiových zariadení ± 5° 3D ‚uhlové‘ odchýlky odchýlka do polovice stupnice, azimut a zostupová dráha (napr. LPV, ILS, MLS, GLS) 2D (LNAV) a 3D (LNAV/VNAV) „lineárne“ odchýlky: bočná traťová chyba/odchýlka musí byť normálne obmedzená na ± hodnoty RNP spojenej s postupom. Krátkodobé odchýlky od tejto normy sú povolené maximálne do 1-násobku hodnoty RNP. 3D lineárne vertikálne odchýlky [napr. RNP APCH (LNAV/VNAV) s použitím BaroVNAV]: vždy najviac – 75 stôp pod vertikálnym profilom, a najviac + 75 stôp nad vertikálnym profilom vo výške 1 000 stôp nad letiskom alebo nižšie. Kurz normálna prevádzka ± 5° abnormálna prevádzka/núdzový stav ± 10° Rýchlosť všeobecne ± 10 uzlov so simulovanou poruchou motora + 10 uzlov/– 5 uzlov“. xi) V oddiele C bode 12 tabuľke sa riadky 5.4., 5.4.1. a 5.4.2. nahrádzajú takto: „5.4. 3D operácie do DH/A 200 stôp (60 m) alebo do vyšších miním, ak si to vyžaduje postup priblíženia P* —>* —>* 5.4.1. Ručne, bez letového povelového prístroja Poznámka: Podľa AFM si môžu postupy RNP APCH vyžadovať používanie autopilota alebo letového povelového prístroja. Pri výbere postupu, ktorý sa má letieť ručne, sa musia zohľadniť takéto obmedzenia (napr. v prípade takéhoto AFM obmedzenia pre 5.4.1. zvoľte ILS). P* —>* —>* M* 5.4.2. Ručne, s letovým povelovým prístrojom P* —>* —>* M*“ xii) V oddiele C bode 12 v tabuľke sa riadky 5.4.4. a 5.5. nahrádzajú takto: „5.4.4. Ručne, so simuláciou nefunkčnosti jedného motora; porucha motora sa musí simulovať počas záverečného priblíženia pred preletom vo výške 1 000 stôp nad letiskom až po dotyk alebo po dokončenie postupu nevydareného priblíženia. P* —>* —>* M* 5.5. 2D operácie do minimálnej výšky zostupu MDA/H P* —>* —>* M*“